Redd menig Ryan (orig. "Saving Private Ryan") er en amerikansk drama- og krigsfilm fra 1998 regissert og produsert av Steven Spielberg. Filmens handling er satt til invasjonen av Normandie i andre verdenskrig. Filmen er spesielt kjent for de første tyve minuttene som omhandler landgangen på Omaha Beach på D-dagen. Etter det handler den om jakten på en menig fra den amerikanske 101st Airborne Division. Denne soldaten er menig James Francis Ryan fra Iowa i USA.